Perheyritys

Perheyritys on yritys, jonka osakkeista pääosa on yhden perheen jäsenten tai läheisten sukulaisten hallussa. Myös listattu yritys voi olla perheyritys, jos yhden perheen tai suvun hallussa on äänivallasta vähintään 25 %. 

Suomen suurimmat perheyritykset liikevaihdolla mitaten ovat Kone, Cargotec, Sanoma, YIT, Onvest, Ahlstrom-Munksjö, Wihuri, Veho, Planmeca, Uponor, Fazer ja Kuusakoski Group.Perheyritysten liitto . Palsta Usein kysytyt kysymykset. Viitattu 31.8.2015.

Perheyrityksen määritelmiä
Perheyhtiö tarkoittaa tiukan määritelmän mukaan yksityistä yritystä, jossa vähintään kaksi perheenjäsentä osallistuu yrityksen strategiseen johtamiseen (hallituksen jäsen) ja/tai operatiiviseen johtamiseen (toimitusjohtaja tai johtoryhmä). Perheellä/suvulla on määräysvalta yrityksen liiketoiminnasta. Perheyhtiön yhtiömuotona on avoin yhtiö, kommandiittiyhtiö, osakeyhtiö tai julkinen osakeyhtiö.

Kauppa- ja teollisuusministeriön (2005) määritelmän mukaan yritys on perheyhtiö, jos 
 Äänivaltaenemmistö on yrityksen perustaneella/perustaneilla luonnollisilla henkilöllä/henkilöillä tai yrityksen osakekannan hankkineella luonnollisella henkilöllä/hankkineilla luonnollisilla henkilöillä tai heidän puolisoillaan, vanhemmillaan, lapsellaan tai lapsen rintaperillisillään. 
 Äänivaltaenemmistö voi olla välillistä tai välitöntä. 
 Vähintään yksi suvun tai perheen edustajista on mukana yrityksen toiminnassa, johdossa tai hallinnossa. 
 Listatut pörssiyhtiöt täyttävät perheyhtiömääritelmän, mikäli yrityksen perustajalla tai yrityksen (osakekannan) ostaneella henkilöllä tai heidän perheellään tai jälkeläisillään on 25 prosentin osuus yhtiön osakkeiden tuottamasta äänivallasta. 

Perheyritysten koko ja taloudellinen asema
Perheyritysten koko vaihtelee suuresti. Usein perheyritys mielletään pieneksi yritykseksi, mutta se ei ole synonyymi sanalle PK-yritysWinter ym. 1998, s. 239.. Vaikka perheyritykset mielletään usein pieniksi yrityksiksi, niin liikevaihdolla tarkasteltuna viidennes suomalaisista TOP 500 yrityksistä oli perheyrityksiäKauppa- ja teollisuusministeriö 2005, s. 20.. Norjassa 500 suurimman yrityksen joukossa vuonna 1997 oli 150 perheen omistamia yritystä eli 30 prosenttia suuryrityksistäKarlsson Stider 2000, s. 4.. Vastaavasti Yhdysvalloissa Fortunen listan 500 suurimman yrityksen joukossa on 35 prosenttia suuria perheyrityksiäLansberg 1983, s. 39.Carsrud 1994. 

Talouselämä-lehden tutkimuksen mukaan 100 suurimman suomalaisen perheyhtiöiden omavaraisuusasteen mediaani oli 49 prosenttia, kun muiden Talouselämä 500 -yhtiöiden omavaraisuusasteen mediaani oli 42 prosenttiaKankare & Saarelainen 2002, s. 20-21..
 Luettelo maailman 50 suurinta perheyritystä liikevaihdon perusteella

SijaYritysValtioTulotmiljardia USD (2020)Perhe (osakeomistus)1Walmart559,1Walton  (48,9%)2Berkshire Hathaway245,5Buffett  (37,2%)3Exor145,3Agnelli  (53,0%)4Schwarz Group140,0Schwarz  (100%)5Ford Motor Company127,1Ford  (40,0%)6BMW122,2Quandt  (46,8%)7Koch Industries115,0Koch   (84,0%)8Cargill114,6Cargill-Macmillan   (85,0%)9Comcast103,6Roberts  (33,8%)10Dell Technologies94,2Dell  (75,0%)11Robert Bosch GmbH87,0Bosch  (100%)12Reliance Industries79,5Ambani  (44,3%)13SK Group73,9Chey  (32,7%)14Country Garden71,1Yang Guoqiang  (59,3%)15Schaeffler Group70,5Schaeffler  (100%)16Roche Holding68,5Hoffman and Oeri families (50,1%)17LG Corporation58,1Koo  (33,7%)18LVMH54,8Arnault  (47,5%)19George Weston Limited54,7Weston  (53,2%)20Aditya Birla Group53,5Birla  (100%)21ArcelorMittal53,3Mittal  (35,6%)22JBS 52,2Batista  (35,8%)23América Móvil51,0Slim  (52,9%)24Gunvor50,0Törnqvist  (100%)25Anheuser-Busch InBev49,7Sicupira, Telles und Lemann (33,6%)26Hanwha Group46,8Kim  (38,1%)27Midea Group43,5He  (32,0%)28Tyson Foods43,2Tyson  (70,6%)29Idemitsu Kōsan42,0Idemitsu  (37,6%)30Groupe Casino41,8Naouri  (56,5%)31Møller-Mærsk40,0Mærsk Mc-Kinney Uggla  (70,6%)32Power Corporation of Canada39,5Desmarais  (50,6%)33Auchan38,9Mulliez  (95,0%)34Nike37,4Knight  (84,2%)35Mars Incorporated37,0Mars  (100%)36Aldi35,6Albrecht  (100%)37Reyes Holdings35,0Reyes  (100%)38Tata Motors34,9Tata  (46,4%)39Porsche34,6Porsche-Piëch  (58,3%)40CK Hutchison Holdings34,4Li  (56,2%)41L’Oréal33,6Bettencourt-Meyers  (33,2%)42Louis Dreyfus Company33,6Louis-Dreyfus  (96,0%)43Phoenix Pharmahandel33,0Merckle  (100%)44Penske Corporation32,0Penske  (60,0%)45CMA CGM31,5Saadé  (74,1%)46H-E-B Grocery31,2Butt  (100%)47Mercadona29,8Roig  (100%)48Bolloré29,7Bolloré  (75,4%)49Pilot Flying J29,5Haslam  (50,1%)50CJ Group29,4Lee  (44,8%)

Perheyritykset ja työllistäminen
Perheyritykset ovat niin länsieurooppalaisen kuin yhdysvaltalaisenkin talouden selkärankaNeubauer & Lank 1998.. Yhdysvalloissa on 10 miljoonaa yksityistä yritystä, jotka työllistävät lähes 44 miljoonaa ihmistäDavis 1983: 47.. Perheyritykset työllistävät yli 50 prosenttia työvoimasta YhdysvalloissaSchulze & Dino 1995.Kets de Vries 1996. Kanadassa perheyritykset työllistävät 50 prosenttia työvoimasta ja 70–85 prosenttia uusista työpaikoista KanadassaCadieux ym. 2002.. Perheyritykset saavat aikaan puolet Yhdysvaltojen maksetuista kokonaispalkoistaDyer 1986: ix.. Käytetystä perheyrityksen määritelmästä riippuen voidaan sanoa, että perheyritykset työllistävät 15–59 prosenttia Yhdysvaltojen työvoimastaShanker ja Astrachan 1996.. Kanadassa perheyritykset työllistävät yli 6 miljoonaa kanadalaistaSharma, Chrisman, Pablo & Chua 2001.. Länsi-Euroopassa perheyritykset työllistävät yli puolet työvoimastaLank 1995, s. 3. Koiranen 1998, s. 9.. Suomessakin perheyrityksiä voidaan pitää talouselämän moottorina ja selkärankana, sillä yksityisen sektorin työvoimasta perheyritykset työllistävät enemmän kuin 2/3 ja 48 prosenttia työvoimastaKoiranen 2002, s. 10.Heinonen & Toivonen 2003, s. 31.Perheyritysten liitto 2004.

Katso myös
Perheyritysten liitto

Lähteet
 Taru T. Hautala (2006), Osaamisen ja johtajuuden siirto ravitsemisalan perheyritysten sukupolvenvaihdoksessa, väitöskirja, Vaasan yliopisto.
 Perheyritysten liitto ry 
 Perheyritysten liiton strategia 2004–2007.
 Matti Kankare & Jukka Saarelainen (2002). 100 suurinta perheyritystä – Perheet pitävät huolta. Talouselämä 65:40, s. 20−30.
 Kauppa- ja teollisuusministeriö (2005). Perheyrittäjyys: Perheyritykset jatkuvuuden, uusiutumisen ja kasvuhakuisuuden moottorina. KTM Elinkeino-osaston julkaisuja 16/2005.

Viitteet

*
Luokka:Yritystoiminta